อยากจะถามว่าคือวันนี้ไปซื้อยาสอดมา 500mg. แล้วนำสอดใส่ช่องคลอด คือคิดว่าลึกแล้วคะ แต่ไม่รู้ว่าลึกพอหรือเปล่า จากนั้นสักพักใหญ่ๆมีตัวยาไหลออกมาพร้อมกับคราบของตกขาวอยู่ตรงปากช่องคลอด ยาที่ไหลออกมาเหมือนจะละลายก็ไม่ละลาย อฑิบายไม่ถูก ออกมาเป็นเม้ดแต่พอจับก็เละคะ ควรซื้อมาสอดใหม่หรือ แบบไหนดีคะ
สวัสดีค่ะ ยาสอดช่องคลอดขนาด 500 mg ดังกล่าว น่าจะเป็นยาสอดสำหรับฆ่าเชื้อรา ซึ่งเมื่อนำยาสอดเข้าช่องคลอดแล้ว ตัวยาจะเกิดการละลายตัว เพื่อฆ่าเชื้อในช่องคลอด เมื่อยาที่ละลายปนสารคัดหลั่งจากช่องคลอด ก็จะกลายเป็นน้ำไหลออกมาได้ โดยมากมักเห็นเป็นลักษณะเหมือนแป้งสีขาวโดยส่วนใหญ่จะแนะนำให้สอดยาก่อนนอน เพื่อไม่ให้ตัวยาหรือเม็ดยาไหลออกจากช่องคลอดเร็วไป ดังนั้นหากสอดยาแล้วไม่ได้นอน แล้วยาที่ไหลออกมายังคงมีลักษณะเป็นเม็ดอยู่ แสดงว่ายาอาจยังละลายไม่หมด ซึ่งอาจมีผลต่อประสิทธิภาพของการรักษาได้แนะนำให้สังเกตอาการไปก่อนก็ได้ค่ะ หากยังคงมีตกขาวที่มีลักษณะของการติดเชื้อราในช่องคลอดคือตกขาวมีปริมาณมาก คล้ายนมบูดหรือแป้งเปียก และมีอาการคันภายในช่องคลอดมาก อาจต้องใช้ยาเหน็บสำหรับฆ่าเชื้อราอีกครั้งค่ะ โดยอาจใช้ยาตัวเดิมที่เคยซื้อมา และเมื่อเหน็บยาแล้ว ควรนอนราบอย่างน้อยซัก 2-3 ชั่วโมงหรือเหน็บก่อนนอนค่ะ